નવી સુંદરપુરી વીસ્તારમાં રહેતા 18 વર્ષના યુવાને ગળે ફાંસો ખાઇ આત્મહત્યા કરી લીધી હોવાનો બનાવ પોલીસ ચોપડે નોંધાયો છે.આ બાબતે પ્રાપ્ત વિગતો મુજબ,મજુરી કામ કરતા 18 વર્ષીય વીરાભાઇ નાનજીભાઇ માજીરાણાએ અગમ્ય કારણોસર પોતાના ઘરે પંખાના હુકમાં ચુંદડી બાંધી ગળે ફાંસો ખાઇ લીધો હતો,આ પગલું કયા કારણોસર ભર્યું આ યુવાને એ તપાસ હેડ કોન્સ્ટેબલ ભરતભાઇ ભાટી તપાસ ચલાવી રહ્યા છે. બીજી તરફ ગાંધીધામના આહીરવાસમાંથી 40 વર્ષના યુવાનનો મૃતદેહ મળી આવ્યો હતો,પોલીસસૂત્રોના જણાવ્યા મુજબ સવારે નવ વાગ્યાના આરસામાં આહિરવાસમાંથી 40 વર્ષીય પ્રહલાદ સાધુરામ દુગાળા નો મૃતદેહ મળી આવ્યો હતો.